CELEX: 32022R0556
Language: hu
Date: 2022-04-01 00:00:00
Title: A Bizottság (EU) 2022/556 végrehajtási rendelete (2022. április 1.) egyes áruk Kombinált Nómenklatúra szerinti besorolásáról

2022.4.7.   
               
               
                  HU
               
               
                  Az Európai Unió Hivatalos Lapja
               
               
                  L 108/13
               
            
         A BIZOTTSÁG (EU) 2022/556 VÉGREHAJTÁSI RENDELETE
         (2022. április 1.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:
         
                     (1)
                  
                  
                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
                  
               
                     (2)
                  
                  
                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
                  
               
                     (3)
                  
                  
                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (2) oszlopában feltüntetett KN-kód alá kell besorolni a (3) oszlopban kifejtett indokok alapján.
                  
               
                     (4)
                  
                  
                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
                  
               
                     (5)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.
         
         
            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. április 1-jén.
            
               
                  a Bizottság részéről,
               
               
                  az elnök nevében,
               
               Gerassimos THOMAS
               
                  főigazgató
               
               
                  Adóügyi és Vámuniós Főigazgatóság
               
            
         
         
            (1)  HL L 269., 2013.10.10., 1. o.
         
         
            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
      
         
            MELLÉKLET
            
                        Árumegnevezés
                     
                     
                        Besorolás (KN-kód)
                     
                     
                        Indokolás
                     
                  
                        (1)
                     
                     
                        (2)
                     
                     
                        (3)
                     
                  
                        A kiskereskedelmi forgalom számára kartondobozban kiszerelt „kompozit rendszer fogászati javításokhoz” elnevezésű készlet, amelyben az összes elemet együtt állítják vám elé, használati utasítással egyetemben.
                        A készlet a következőkből áll:
                     
                     
                        3006 40 00 
                     
                     
                        A besorolást a Kombinált Nómenklatúra értelmezésére vonatkozó 1., 3. b) és 6. általános szabály, a Kombinált Nómenklatúra 30. Árucsoportjához tartozó Megjegyzések 4. f) pontja, valamint a 3006  és a 3006 40 00  KN-kód szövege határozza meg.
                        A 9021  vtsz. alá történő besorolás kizárt, mivel a termék nem olyan előre gyártott termék (mint például a korona), amely külső megjelenésében valamely sérült testrészhez hasonlít (lásd még a 9021  vtsz-hoz tartozó HR Magyarázat (III) szakasz első bekezdését, valamint a (B) rész (4) pontját és második albekezdésének első mondatát).
                        A fecskendőkbe töltött kompozit anyagok azok az alkotóelemek, amelyek a készlet lényeges jellemzőjét adják. Fogászati tömőanyagként is felhasználhatók a fogászatban, mely így a 3006  vtsz. alá tartozik (a 30. Árucsoporthoz tartozó Megjegyzések 4. f) pontja, lásd még a fent említett, a 9021  vtsz-hoz tartozó HR Magyarázat (III) szakasz (B) rész második albekezdésének első mondatát).
                        A 3824  vtsz. és a 3906  vtsz. alá történő besorolás kizárt, mivel a 30. Árucsoporthoz tartozó Megjegyzések 4. f) pontjának szövege pontosabban írja le a terméket, mint fogászati tömőanyagot.
                        Következésképpen a terméket más fogászati tömőanyagként a 3006 40 00  KN-kód alá kell besorolni.
                     
                  
                        
                                    —
                                 
                                 
                                    Átlátszatlan paszták
                                 
                              
                     
                        (2x2 ml);
                     
                  
                        
                                    —
                                 
                                 
                                    Dentin-, fognyaki-, metsző-, áttetsző paszták
                                 
                              
                     
                        (4x4 g);
                     
                  
                        
                                    —
                                 
                                 
                                    Ragasztóanyag (Metal Photo Primer)
                                 
                              
                     
                        (1x7 ml);
                     
                  
                        
                                    —
                                 
                                 
                                    Ecset (1 fogantyú + 10 csúcs);
                                 
                              
                                    —
                                 
                                 
                                    Egyszerhasználatos tálcák;
                                 
                              
                                    —
                                 
                                 
                                    Papír párna;
                                 
                              
                                    —
                                 
                                 
                                    Fényvédő borítás.
                                 
                              
                  
                        A kompozit anyagú pasztákat, melyek metakrilát és szervetlen töltőanyag alapúak, használatra kész fecskendőkben állítják vám elé.
                        A „Photo Primer” egy ragasztófolyadék, amely fémeket és kompozit anyagokat ragaszt össze.
                        A készlet alkotóelemeit a fogászatban történő együttes használatra mutatják be, (ideiglenes és állandó) koronák, hidak, betétek és felületi tömések, fogborítások és elülső teljes fedőkoronák készítéséhez, valamint fogászati helyreállítások javítására és fogászati tömőanyagként.